|  |  |
| --- | --- |
| Ügyiratszám: C/8502-89/2024.  Előterjesztő: Kónya Ágnes elnök  Szakmai előterjesztő: dr. Gujka Attila irodavezető  Ügyintéző: Üllei-Kovács Péter ügyintéző | **Tárgy:** A2024. évi Humán Pályázati Keretből elnyert támogatásból megvalósuló esemény megvalósítási határidejének módosítása **Melléklet**: 1 db kérelem |
|  |

**ELŐTERJESZTÉS**

Cegléd Város Önkormányzata Képviselő-testületének Humán Bizottsága

2024. augusztus 21-ei ülésére

**Tisztelt Bizottság!**

Cegléd Város Önkormányzat Képviselő-testületének Humán Bizottsága a 79/2024. (V. 14.) HB határozattal bírálta el a *Cegléd Város Önkormányzata bizottságai által kezelt pályázati támogatási keretek felhasználásának szabályairól szóló* 2/2023. (I. 31.) önkormányzati rendelet (a továbbiakban: rendelet) alapján alapított „Humán Pályázati Keret 2024. I. forduló” pályázati felhívásra érkezett pályázatokat. A pályázati felhívás szerint pályázni a 2024. január 1. és 2024. augusztus 31. között megvalósuló célokra lehetett.

A Humán Bizottság 200.000 forinttal támogatta Ecsedi János 2700 Cegléd, Köztársaság utca 16. 1/12. sz. alatti lakos *„Komolyzenei hangverseny megrendezése a Ceglédi Evangélikus Templomban 2024. augusztus 25-én”* tárgyú pályázatát. A pályázó kérelmet nyújtott be a Bizottsághoz, amelyben kérte a pályázati cél megvalósításának tervezett időpontját módosítani 2024. október 13. napjára tekintettel arra, hogy a komolyzenei hangverseny egyik résztvevőjét baleset érte, így a 2024. augusztus 25. napjára tervezett eseményt nem tudják megvalósítani.

A rendelet 17. §-aszerint: ***”A Támogatott indokolt kérelmére a Keretet kezelő bizottság egy alkalommal minősített szavazati arányú döntésével módosíthatja a támogatási cél megvalósításának tervezett határidejét.”***

Javasolom a fenti rendeletre hivatkozással, a kérelemnek helyt adni.

A döntéshozatal *Magyarország helyi önkormányzatairól szóló* 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, *Cegléd Város Önkormányzata bizottságai által kezelt pályázati támogatási keretek felhasználásának szabályairól szóló* 2/2023. (I. 31.) önkormányzati rendelet 17. §-a alapján **minősített többségű** szavazati arányt igényel.

Cegléd, 2024. augusztus 12.

Kónya Ágnes sk. elnök

**Határozati javaslat**

**Cegléd Város Önkormányzata Képviselő-testületének Humán Bizottsága** – a Képviselő-testület és szervei szervezeti és működési szabályzatáról szóló 32/2014. (XII.23.) önkormányzati rendelet 4. melléklet4.3.1.5. alpontjában átruházott hatáskörében eljárva –

1. Hozzájárul, hogy Ecsedi János (2700 Cegléd, Köztársaság u. 16. 1/12. sz. alatti lakos) *„Komolyzenei hangverseny megrendezése a Ceglédi Evangélikus Templomban 2024. augusztus 25-én”* tárgyú pályázatának megvalósítási határideje 2024. október 13. napjára módosuljon.
2. Felkéri a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Kónya Ágnes elnök, Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Támogatott
3. Irattár

Az előterjesztést láttam:

Dr. Diósgyőri Gitta

címzetes főjegyző