|  |  |
| --- | --- |
| Ügyiratszám: C/14369-17/2024.  Előterjesztő: Kónya Ágnes elnök  Szakmai előterjesztő: dr. Gujka Attila irodavezető  Ügyintéző: Zsámberger Katalin ügyintéző | **Tárgy:** A2024. II. fordulós Humán Pályázati Keretre érkezett pályázatok elbírálása **Melléklet**: pályázatokat összesítő táblázat |
|  |

**ELŐTERJESZTÉS**

Cegléd Város Önkormányzata Képviselő-testületének Humán Bizottsága

2024. augusztus 21-ei rendkívüli ülésére

**Tisztelt Bizottság!**

Cegléd Város Önkormányzat Képviselő-testületének Humán Bizottsága a 96/2024. (VI.18.) HB határozattal közzétette a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendelet (továbbiakban: rendelet) alapján alapított Humán Pályázati Keret 2024. II. forduló pályázati felhívását.

A pályázati felhívásra a benyújtási határidőn belül – 2024. július 23. 12:00 óráig – összesen 16 darab pályázat érkezett, a pályázatokban szereplő támogatási igény összesen **6.430.250 Ft**. A pályázatok a rendeletben szereplő érvényességi kritériumoknak megfelelnek.

A beérkezett pályázatok legfontosabb adatai az előterjesztésmellékletben foglalt táblázatban találhatók. A beérkezett pályázatok teljes egészében megtekinthetők munkaidőben a Hivatal 209. számú irodájában.

Kérem a Tisztelt Bizottságot, hogy a jelen előterjesztéshez mellékelt táblázatban feltüntetett pályázatok vonatkozásában a támogatási összegekről döntését meghozni szíveskedjen, figyelembe véve azt, hogy a Humán Pályázati Keret 2024. II. fordulós keretében **4.551.000 Ft áll rendelkezésre** (az első forduló 51.000 Ft maradványával együttesen) és a pályázatonként **maximálisan odaítélhető támogatás 500.000 Ft.**

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, Cegléd Város Önkormányzata 2/2023. (I.31.) önkormányzati rendelet 9. § (2) bekezdése alapján **minősített szavazati arányt** igényel.

Cegléd, 2024. augusztus 12.

Kónya Ágnes sk.

elnök

**I. Határozati javaslat**

**Cegléd Város Önkormányzata Képviselő-testületének Humán Bizottsága** – a Képviselő-testület és szervei szervezeti és működési szabályzatáról szóló 32/2014. (XII.23.) önkormányzati rendelet 4. melléklet4.3.1.5. alpontjában átruházott hatáskörében eljárva –

1. Megállapítja, hogy a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendelet alapján a benyújtott pályázatok érvényesek.
2. Támogatja a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendeletalapján a Humán Pályázati Keret jelen határozat elválaszthatatlan mellékletét képező táblázatban feltüntetett pályázatokat, a táblázatban szereplő javasolt támogatási összegekkel a 2024. évi költségvetési előirányzata terhére.
3. Felhatalmazza a Polgármestert a támogatási szerződések aláírására.
4. Utasítja a Ceglédi Közös Önkormányzati Hivatalt a szükséges intézkedések megtételére, támogatások átutalására.

Határidő: 1. és 2. pontok tekintetében: azonnal

3. pont tekintetében: 2024. 08.31.

4. pont tekintetében: az anyagi fedezet rendelkezésre állása esetén folyamatos

Felelős: Kónya Ágnes elnök, Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtók
3. Pénzügyi Iroda
4. Irattár

**II. Határozati javaslat**

**Cegléd Város Önkormányzata Képviselő-testületének Humán Bizottsága** – a Képviselő-testület és szervei szervezeti és működési szabályzatáról szóló 32/2014. (XII.23.) önkormányzati rendelet 4. melléklet4.3.1.5. alpontjában átruházott hatáskörében eljárva –

1. Nem támogatja a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendeletalapján a Humán Pályázati Keretből a jelen határozat elválaszthatatlan mellékletét képező táblázatban 0 Ft-tal szereplő pályázatokat.
2. Utasítja a Ceglédi Közös Önkormányzati Hivatalt a szükséges intézkedések megtételére.

Határidő: azonnal

Felelős: Kónya Ágnes elnök, Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtók
3. Pénzügyi Iroda
4. Irattár

Az előterjesztést láttam:

Dr. Diósgyőri Gitta

címzetes főjegyző

|  |  |  |  |  |  |  |  |
| --- | --- | --- | --- | --- | --- | --- | --- |
| **Sor-szám** | **Pályázó** | **Lakcím/székhely** | **Pályázat célja** | **Összköltség** | **Igényelt támogatás** | **Megjegyzés** | **Javasolt támogatás** |
| 1. | Tóth Zsanett | 3200 Gyöngyös, Orczy út 5. V/1. | A Várkonyi István Általános Iskolába járó 802 gyermek megfelelő mozgáskultúrájának kialakításához, hasznos szabadidejének eltöltéséhez idő-, és kopásálló festékek beszerzése, amellyel színes játékok kerülnének felfestére az udvaron. | 500.031 Ft | 500 000 Ft | 1 db árajánlat csatolva, a pályázó a Várkonyi István Ált. Iskola pedagógusa. |  |
| 2. | Ceglédi Várkonyi István Általános Iskoláért Alapítvány | 2700 Cegléd, Széchenyi út 14/d. | A Várkonyi István Általános Iskolába járó gyermekek hasznos szabadidejének eltöltéséhez, sportolási lehetőségeihez focikapu, háló, kosárpalánk, tollaslabda háló és tollaslabda szett beszerzése. | 502.850 Ft | 500 000 Ft | A pályázathoz 1 db árajánlat csatolva |  |
| 3. | Ádám Ildikó | 1067 Budapest, Eötvös u. 30. | III. Acro Free Dance European Open Cup Nemzetközi Táncversenyen való részvétel 2024. október 30-án Szófiában | 840.000 Ft | 400 000 Ft | A pályázó a Relevé Tánciskola vezetője Cegléden. |  |
| 4. | Településfejlesztési Szövetség Egyesület | 2700 Cegléd, Öreghegyi utca 3. | CEGLAB-Ceglédi Önkéntes Platform honlapjának továbbfejlesztése (a honlap funkciói többek között beágyazott, lapozható képes útmutatóval, és e-mail küldés/chatbot funkcióval bővülnének) | 420.000 Ft | 250.000 Ft |  |  |
| 5. | Apáti-Tóth Sándor | 2700 Cegléd, Kazinczy u. 44. | A Ceglédi Galériában megrendezett Az idő kapujában-más dimenziók című kiállítás anyagának elkészítése és nyomtatott formában történő megjelenítése 300 példányban | 1.313.850 Ft | 488.250 Ft | A pályázathoz 2 db árajánlat csatolva |  |
| **Sor-szám** | **Pályázó** | **Lakcím/székhely** | **Pályázat célja** | **Összköltség** | **Igényelt támogatás** | **Megjegyzés** | **Javasolt támogatás** |
| 6. | BALANCE X Közhasznú Tánc- és Sportegyesület | 2700 Cegléd, Kenderföld utca 3. | X. Fit Kid Dance Free Országos Táncverseny megszervezése, lebonyolítása a Városi Sportcsarnokban 2024. december 1-jén | 1.500.000 Ft | 500.000 Ft |  |  |
| 7. | KÖZ-TÉT Egyesület | 2700 Cegléd, Szabadság tér 5/A. | Az Ordass közi Piactér és a Zöld Cegléd, mint közösségi tér eseményeihez szükséges eszközök (mobil pohármosó, környezetvédelmi matrica, roll up, kulcs) beszerzése, előadások (Hulladék nélküli mindennapok, Fenntartható divat, Talpalatnyi történetek) rendezése. | 450.001 Ft | 400.000 Ft |  |  |
| 8. | MIHÁLKA ART 2003 Nonprofit Közhasznú Kft. | 2700 Cegléd, Rákóczi út 11. | Képzőművészeti foglalkozás és közös kreatív festés a Kossuth téren ősszel a Kossuth Napok keretein belül | 217.000 Ft | 167.000 Ft |  |  |
| 9. | Cegléd Kapuja Polgári Egyesület | 2738 Cegléd, Tarló utca 3. | "Budai út napja" szabadtéri rendezvény 2024.09.07-én a Budai úti iskola területén többek között főzőversennyel, sportversennyel, légvárakkal. | 500.000 Ft | 400 000 Ft |  |  |
| 10. | Ceglédi Magyar-Nóta Egyesület | 2700 Cegléd, Honvéd utca 5. | Újvárosi zenés est megrendezése a korábbi évek mintájára 2024. szeptember első vagy második hétvégéjén, a Vörösmarty téren. | 834.200 Ft | 500.000 Ft | A pályázathoz 1 db árajánlat csatolva. |  |
| **Sor-szám** | **Pályázó** | **Lakcím/székhely** | **Pályázat célja** | **Összköltség** | **Igényelt támogatás** | **Megjegyzés** | **Javasolt támogatás** |
| 11. | Bende Tibor | 2700 Cegléd, Honvéd utca 5. | A "Vén diófa árnyékában" című kiadvány megjelentetése 100 példányban. A kiadványban saját versek, kották kerülnek megjelentetésre az utókor és az érdeklődők számára. | 600.000 Ft | 500.000 Ft |  |  |
| 12. | Ládafia Egyesület | 2700 Cegléd, Bezerédi utca 40. | A Városnapokon nyitott műhelynap és workshop foglalkozás megtartása, utcai örömzenével és táncházzal. Az egyesület által szervezett nyitott műhely és tanyanapok az Ugyer VI. dűlő 25. sz. alatt esti táncházzal, amatőr néptánc oktatással, mesés kézműves foglalkozásokkal. | 525.000 Ft | 475.000 Ft |  |  |
| 13. | Cegléd és Térsége Látássérültjeinek Egyesülete | 2700 Cegléd, Alkotmány utca 11. | A Fehér Bot Napja, valamint karácsony alkalmával a rendkívül szűkös anyagi helyzetben lévő tagok számára tartós élelmiszer csomagok összeállítása, a rendezvényekhez megtartásához szükséges két húzós kocsi, nyomtató, irodaszerek beszerzése. | 300.000 Ft | 250.000 Ft |  |  |
| 14. | Ceglédi Hagyományéltető Baráti Kör | 2700 Cegléd, Csokonai utca 8. | Óévbúcsúztató csergetés a Szabadság téren, illetve a Református Templom előtti útszakaszon a Ceglédi Advent rendezvénysorozat keretein belül. | 820.000 Ft | 500.000 Ft |  |  |
| 15. | Volter Kálmán József | 2700 Cegléd, Fegyver u. 10. | "Requiem-gyászmise 1956 hőseinek emlékére" című saját mű bemutatása a Kossuth Művelődési Központban 2024. november 3-án a Gödöllői Szimfónikus Zenekar közreműködésével. | 1.524.000 Ft | 500.000 Ft |  |  |
| **Sor-szám** | **Pályázó** | **Lakcím/székhely** | **Pályázat célja** | **Összköltség** | **Igényelt támogatás** | **Megjegyzés** | **Javasolt támogatás** |
| 16. | Tűri László | 2700 Cegléd, Szövetség u. 16. 2/6. | Tudományok éjszakája-fizika program megvalósítása 2024. október 12-én a Kossuth Művelődési Központban. | 120.000 Ft | 100.000 Ft |  |  |
|  |  |  | Összesen: | **10.966.932 Ft** | **6.430.250 Ft** |  |  |